কানসু
কানসু (সরলীকৃত চীনা: 甘肃; প্রথাগত চীনা: 甘肅; ফিনিন: Gānsù; ওয়েড-জাইলস: Kan1su4) গণপ্রজাতন্ত্রী চীনের একটি প্রদেশ। এটি দেশটির উত্তর-পশ্চিম অংশে অবস্থিত। ভৌগলিকভাবে প্রদেশটি তিব্বত মালভূমি ও হুয়াং থু মালভূমির মধ্যে অবস্থিত। এর উত্তরে রয়েছে স্বাধীন রাষ্ট্র মঙ্গোলিয়া, চীনের স্বায়ত্বশাসিত অন্তর্দেশীয় মঙ্গোলিয়া ও নিংশিয়া অঞ্চলদ্বয়, পশ্চিমে আছে শিনচিয়াং ও ছিংহাই প্রদেশ, দক্ষিণে সিছুয়ান প্রদেশ এবং পূর্বে শানশি প্রদেশ। পীত নদী প্রদেশটির দক্ষিণভাগের ভেতর দিয়ে প্রবাহিত হয়েছে। কানসু প্রদেশে ২ কোটি ৬০ লক্ষেরও বেশি লোকের বাস (২০০৯ সালে পরিসংখ্যান অনুযায়ী)। এর আয়তন ৪,২৫,৮০০ বর্গকিলোমিটার (১,৬৪,৪০০ মা২)। এর রাজধানী লানচৌ প্রদেশের দক্ষিণ-পূর্ব অংশে অবস্থিত।